
Hévízi Polgármesteri Hivatal 

Hirdetmény szociális célú tűzifa igénylésről

Hévíz Város Önkormányzat Képviselő-testületének a szociális célú tűzifa támogatásáról szóló 42/2015. (XI. 11.) önkormányzati rendelete alapján tájékoztatjuk a
Tisztelt Lakosságot, hogy
2026. évben ismét lehetőség nyílik városunkban szociális célú tűzifa igénylésére.
Támogatásra jogosult: 
a) aktív korúak ellátására jogosult, 
b) időskorúak járadékára jogosult, 
c) települési támogatásra ezen belül különösen lakhatási támogatásra jogosult, 
d) halmozottan hátrányos helyeztű, vagy hátrányos helyzetű gyermeket nevel,
e) rendszeres gyermekvédelmi kedvezményben részesül, 
f) egyszülős háztartásnak minősül, 
g) rokkantsági ellátásban részesül, vagy családjában rokkantsági ellátásra jogosult személy él, 
h) 65 év feletti, egyedül élő nyugdíjas, akinek a nyugdíja nem éri el a 150.000,-Ft-ot, 
i) 3 vagy annál több gyermeket nevel.

Fentieken túl tűzifa biztosítható annak a személynek: 
a) akinek a családjában az egy főre jutó havi nettó jövedelme a szociális vetítési alap összegének 550%-át (156.750,-Ft) nem haladja meg, 
b) egyedülálló esetén a havi nettó jövedelme a szociális vetítési alap összegének 650%-át (185.250,-Ft) nem haladja meg.

Támogatás mértéke:
Háztartásonként legfeljebb 5 erdei m3, 5-35cm átmérőjű, jellemzően minimum 100 cm és maximum 200 cm hosszú, keménylombos tűzifa kerülhet kiosztásra.
[bookmark: _GoBack]Igényléshez szükséges kérelem nyomtatvány letölthető honlapunkról (www.heviz.hu) vagy személyesen is kérhető a Hévízi Polgármesteri Hivatalban.
Kérelem benyújtásának határideje: 2026. december 15.

